Dancescape

Κύκλος συναντήσεων αυτοσχεδιασμού και σύνθεσης
2025-11-08 00:00 - 2026-01-31 09:45 (Europe/Helsinki) | Χοροχώρος, Ναυαρίνου 6, Χολαργός, Select a State:, 15562, Greece
Τα σώματα μας μιλάνε.
Στις συναντήσεις αυτοσχεδιασμού και σύνθεσης θα τα προσεγγίσουμε ως μέσο έκφρασης και δημιουργίας. Μέσα από αυτοσχεδιασμούς θα ανακαλύψουμε την προσωπική μας κίνηση και τα εργαλεία της σωματικής μας έκφρασης. Θα ακούσουμε τα σώματά μας, θα πειραματιστούμε με τα βιώματα και τα καθημερινά ερεθίσματα που αυτά λαμβάνουν και θα δοκιμάσουμε πώς μπορούμε να εκφράσουμε, μέσω του σώματος και της κίνησης, όσα θέλουμε να πούμε! Θα αφήσουμε τη φόρμα να χτίζεται και να γκρεμίζεται ξανά, το συγκεκριμένο να διαλύεται στην αφαίρεση. Ο προσωπικός χορός βρίσκει χώρο να συναντήσει το συλλογικό, καθως η ατομική έρευνα γίνεται μέρος μιας κοινής σύνθεσης.
Η Μυρσίνη Γεωργοπούλου Shaqiri έχει γεννηθεί και μεγαλώσει στην Αθήνα, όπου και αποφοίτησε από την επαγγελματική σχολή Ακτίνα. Σήμερα διδάσκει μπαλέτο, σύγχρονο και αυτοσχεδιασμό σε παιδιά και ενήλικες, ενώ ασχολείται και με τη χορογραφία μαζί με την αυτοοργανωμένη ομάδα Quartest Project. Τα τελευταία χρόνια παρακολουθεί σεμινάρια στην Ελλάδα και στο εξωτερικό.
Η Κατερίνα Μαυρομάτη είναι performer, δασκάλα χορού και yoga. Αποφοίτησε από την Επαγγελματική Σχολή Χορού Ραλλού Μάνου και συνέχισε την εκπαίδευσή της στις παραστατικές τέχνες, παρακολουθώντας σεμινάρια χορού, χορογραφίας, performance art και σωματικού θεάτρου στην Ελλάδα και στο εξωτερικό. Τα τελευταία χρόνια, παράλληλα, δημιουργεί και επεξεργάζεται οπτικοακουστικό υλικό, ενώ παραδίδει μαθήματα yoga, δημιουργικού χορού για παιδιά, σύγχρονου χορού και αυτοσχεδιασμού σε παιδιά και ενήλικες.
Έναρξη/ συνάντηση γνωριμίας (drop in): Σάββατο 08/11

Συναντήσεις: Σάββατο 08/11, 22/11, 29/11, 13/12, 10/01, 24/01, 31/01Ώρα: 16:00-18:00Σχολή χορού Χοροχώρος, Ναυαρίνου 6, Χολαργός
Πληροφορίες/κράτηση θέσης: 6976068957, 6947037490 ή μήνυμα στη σελίδα της σχολής
*Το σεμινάριο είναι ανοιχτό και δεν απαιτείται προηγούμενη εμπειρία
Μήπως να τα πούμε με το σώμα?

Κύκλος συναντήσεων κινητικού αυτοσχεδιασμού και σύνθεσης.
2026-03-28 16:00 - 2026-05-09 16:00
Τι θυμάται το σώμα όταν αρχίζει να κινείται;
Ο δεύτερος κύκλος συναντήσεων συνεχίζει την έρευνα πάνω στον κινητικό αυτοσχεδιασμό και τη σύνθεση. Θα εξερευνήσουμε την κίνηση που αναδύεται από τις ανάγκες του σώματος και από απλές, καθημερινές χειρονομίες, δουλεύοντας με σωματικές μνήμες και βιωμένες εμπειρίες ως αφετηρία για την ανάπτυξη προσωπικής κίνησης.
Μέσα από πρακτικές αυτοσχεδιασμού και πειραματισμό με αντικείμενα, εικόνες και ήχους θα αναζητήσουμε την προσωπική μας κινητική γλώσσα και τα εργαλεία της σωματικής μας έκφρασης.
Η διαδικασία θα κινείται από την ατομική έρευνα προς τη συλλογική σύνθεση. Η φόρμα θα χτίζεται και θα μετασχηματίζεται, καθώς το συγκεκριμένο θα συναντά την αφαίρεση.
Με την Κατερίνα Μαυρομάτη και τη Μυρσίνη Shaqiri.
Έναρξη/ συνάντηση γνωριμίας: Σάββατο 28/03
Συναντήσεις: Σάββατο 28/03, 18/04, 25/04, 09/05
Ώρα: 16:00-18:30
Σχολή χορού Χοροχώρος, Ναυαρίνου 6, Χολαργός
Πληροφορίες/κράτηση θέσης: 6976068957, 6947037490 ή μήνυμα στη σελίδα της σχολής
*Το σεμινάριο είναι ανοιχτό και δεν απαιτείται προηγούμενη εμπειρία
